## Metrovalencia oferix esta setmana servicis especials per a acudir als certàmens de Fira València

*** La denominada APAExpo by R+T se celebra de dimecres a divendres, i el de comunió i cerimònia, divendres i dissabte
* La freqüència de pas, dimecres, dijous i divendres, serà de 20 minuts, i dissabte, entre 30 i 40 minuts
* La línia 2 de metro també comunica amb el recinte firal des de l’estació de Les Carolines-Fira**

Metrovalencia posa en funcionament, a partir del dimecres 14 i fins al dissabte 17, servicis especials en la línia 4 de tramvia fins a Fira València, amb l’objectiu de facilitar l’accés a les persones que acudisquen a la Fira de les Portes Automàtiques, APAExpo by R+T, del dia 14 al 16, i al Dia Màgic de FIMI, el certamen sobre comunió i cerimònia, del 16 al 17 d’este mes de maig.

Durant la celebració de l’esdeveniment, el servici de tramvia de Metrovalencia circularà els dies laborables, entre la parada de Doctor Lluch i la de Fira i viceversa, amb una freqüència de pas de 20 minuts entre les 06:00 i les 23:00 hores, mentres que dissabte serà entre 30 i 40 minuts, també entre les 06:00 i les 23 hores.

Dimecres, dijous i divendres, el primer comboi eixirà des de Beteró a les 06:00 hores, i des de Doctor Lluch, a les 06:30 hores. L’últim des d’esta estació serà a les 21:29 hores. Des de Fira, el primer serà a les 06:40 hores i l’últim transport s’oferirà a les 22:19 hores.

Dissabte, el primer tramvia des de Doctor Lluch circularà a partir de les 06:00 hores, i des de Fira, l’últim, a les 22:19 hores.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València desplaçant-se fins a l’estació Les Carolines-Fira de la línia 2 de Metrovalencia.

Tots aquells usuaris que desitgen ampliar la informació d’horaris i freqüències d’este servici poden consultar en la pàgina web www.metrovalencia.es i en el telèfon gratuït d’informació i atenció al client 900 46 10 46, així com en @metrovalencia, en facebook/metrovalencia.fgv i l’app oficial de Metrovalencia.

Fecha: 12/05/2025